cyanic-selkie/wikianc huggingface dataset:
সবুজ রসায়ন
উদাহরণ
সবুজ রসায়ন এর প্রয়োগ কে ব্যাখ্যা করে, এমন কয়েকটি উদাহরণ এখানে আলোচনা করা হচ্ছে। ২০০৫ সালে রসায়নে নোবেল পুরস্কার দেওয়া হয় “জৈব রসায়নে মেটাথেসিস মেথড” আবিষ্কারের জন্যে। এর সাহায্যে অনেক “স্মার্ট” জিনিস তৈরি করা যাবে সবুজ রসায়নএর পদ্ধতি মেনে। হাইড্রাজিন  নামক এক পদার্থ এই পদ্ধতিতে তৈরি হয়
NaOCl + 2 NH3 → H2N-NH2 + NaCl + H2O
কিন্তু সবুজ রসায়নের সাহায্য নিয়ে হাইড্রাজিন নিম্নলিখিত পদ্ধতিতেও তৈরি করা যায় । তা হল
2 NH3 + H2O2 → H2N-NH2 + 2 H2O
দ্বিতীয় পদ্ধতিতে অ্যামোনিয়ার বদলে হাইড্রোজেন পারক্সাইড ব্যবহার করে হাইড্রাজিন তৈরি করা যায় কারণ এতে জল ছাড়া আর কোন আনুষঙ্গিক পদার্থ তৈরি হয় না। এ ছাড়াও পলিস্টাইরিন তৈরি করতে ওজোন (O3) এবং সিএফসি(CFC) লাগত “ব্লোইং এজেন্ট ” হিসেবে। সবুজ রসায়ন এ এর পরিবর্তে সুপারক্রিটিক্যাল কার্বন ডাই অক্সাইড দিয়েও কাজ হচ্ছে ।
বর্তমানে সবুজ রসায়ন
বহু পরীক্ষাগার এ ব্যাবহ্রিত বর্জ্য পদার্থ আজ সবুজ পদার্থ দিয়ে প্রতিস্থাপন করা হচ্ছে। যেমন আজকাল অ্যাসিটিক অ্যানহাইদ্রাইদ, যাইলিন নামক পদার্থের ব্যবহার কমে যাচ্ছে । কারণ দেখা গেছে যে আজকাল অ্যাসিটিক অ্যানহাইদ্রাইদ এর বদলে জিঙ্ক ওক্সাইদ আর আসেতিক আসিদ ও অনেক সময় একি প্রতিক্রিয়া ঘটায় । বর্তমানে কেবলমাত্র সবুজ পদার্থ ছাড়াও দেখা হচ্ছে যে সবুজ পদার্থ ব্যবহার করার পাশাপাশি যে রাসায়নিক যৌগ তৈরি হচ্ছে তার পরিমাণ ও যেন তুলনায় অনেক বেশিই হয়। এ ছাড়াও রাসায়নিক যৌগ তৈরি করার সময় যাতে কমে যায়, সেই বিষয়েও নজর দেওয়া হচ্ছে।
ভবানী প্রসাদ সিনহা
ভবানী প্রসাদ সিংহ (জন্ম: ৮ আগস্ট ১৯৫৩) হাইকোর্ট বিভাগের একজন বাংলাদেশী বিচারক। ২০১০ সালে তাকে নিয়োগ দেওয়া হয়েছিল।
মজিদপুর ইউনিয়ন, তিতাস
মজিদপুর বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।
অবস্থান ও সীমানা
তিতাস উপজেলার দক্ষিণ-পশ্চিমাংশে মজিদপুর ইউনিয়নের অবস্থান। এ ইউনিয়নের উত্তরে জগতপুর ইউনিয়ন, পূর্বে কড়িকান্দি ইউনিয়ন, দক্ষিণে জিয়ারকান্দি ইউনিয়ন ও দাউদকান্দি পৌরসভা এবং পশ্চিমে দাউদকান্দি উপজেলার দাউদকান্দি উত্তর ইউনিয়ন ও মেঘনা উপজেলার গোবিন্দপুর ইউনিয়ন অবস্থিত।
প্রশাসনিক কাঠামো
মজিদপুর ইউনিয়ন তিতাস উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।
শিক্ষা প্রতিষ্ঠান
২টি এমপিওভূক্ত মাধ্যমিক প্রতিষ্ঠান যথা-মজিদপুর উচ্চ বিদ্যালয় এবং লালপুর নজরুল ইসলাম উচ্চ বিদ্যালয়। একটি এমপিওভূক্ত দাখিল মাদ্রাসা যথা- শাহাপুর দাখিল মাদ্রাসা।
দ্রাঘিমাংশ
thumb|300px|অক্ষাংশ ফাই (φ) এবং দ্রাঘিমাংশ ল্যাম্বডা (λ) দ্রাঘিমাংশ (Longitude বা λ) স্থানাঙ্ক ব্যবস্থার কেন্দ্রে পূর্বে বা পশ্চিমে, ভূপৃষ্ঠের কোন বিন্দু বিষুব রেখার সাথে উল্লম্ব কোন পরিধির (যা উত্তর ও দক্ষিণ মেরুকে ছেদ করেছে) সাথে যে কোণ উৎপন্ন করে তার পরিমাপ। একই দ্রাঘিমাংশের সমস্ত বিন্দুকে নিয়ে যে রেখা পাওয়া যায় তাদের বলে মেরিডিয়ান বা ভূ-মধ্য রেখা। প্রতিটি ভূ-মধ্য রেখা একটি অর্ধবৃত্ত কিন্তু কেউ কারো সমান্তরাল নয়। সংজ্ঞানুসারে প্রতিটি রেখা উত্তর ও দক্ষিণ মেরুতে মিলিত হয়। ঐতিহাসিকভাবে যে ভূ-মধ্য রেখাটি রয়াল অবজারভেটরি, গ্রীনউইচ (যুক্তরাজ্যের লন্ডনের কাছে) এর মধ্যে দিয়ে গেছে সেটিকে শূন্য-দ্রাঘিমাংশ বা প্রামাণ্য ভূ-মধ্য রেখা ধরা হয়। উদাহরণস্বরূপ ঢাকার দ্রাঘিমাংশ ৯০°২২′৩০″ পূর্ব।
বেলকুচি কলেজ
বেলকুচি কলেজ বাংলাদেশের বেলকুচি উপজেলার সিরাজগঞ্জ জেলায়  অবস্থিত একটি সরকারি কলেজ। এই কলেজটি "বেলকুচি ডিগ্রী কলেজ" নামে পরিচিত।
ইতিহাস
স্থানীয় আবু কোরাইশী খাঁন বেলকুচি ডিগ্রি কলেজটি স্থানীয়দের সহযোগীতায় ১৯৭০ সালে মুকুন্দগাঁতী মৌজায় কলেজটি প্রতিষ্ঠিত করেন। ১৯৭০ সালের ৫ মে তৎকালীন পাবনা জেলার জেলা প্রশাসক শামসুদ্দীন আহম্মেদ কলেজের ভিত্তিপ্রস্তর স্থাপন করেন। কলেজটি ১৯৭০ সালে উচ্চমাধ্যমিক কলেজ হিসেবে যাত্রা শুরু করে। ১৯৭২ সালে কলেজটিতে বি.এ. ও বি.কম. কোর্স চালু করা হয়। ১৯৮৬ সালে বি.এস.সি. কোর্স চালুর মাধ্যমে কলেজটি পূর্ণাঙ্গ ডিগ্রি কলেজ হিসেবে স্বীকৃতি লাভ করে।
পরবর্তীতে ২০১০-২০১১ ইং শিক্ষাবর্ষ থেকে রাষ্ট্রবিজ্ঞান, হিসাববিজ্ঞান ব্যবস্থাপনা অনার্স কোর্স খোলার মাধ্যমে কলেজটি অনার্স কলেজ হিসেবে গৌরবের আসনে আসীন হয়।
বিভাগ সুমহ
উচ্চ মাধ্যমিক পর্যায়ে
অর্জন
প্রতিষ্ঠান ১৯৯৬ সালে জেলার শ্রেষ্ঠ শিক্ষাপ্রতিষ্ঠান হিসেবে নির্বাচিত হয়।
ছাত্র-ছাত্রীর সংখ্যা
উচ্চমাধ্যমিক ডিগ্রি (পাস) স্নাতক (সম্মান)
সুরবীন চাওলা
সুরবীন চাওলা একজন ভারতীয় চলচ্চিত্র অভিনেত্রী এবং নৃত্যশিল্পী। তিনি টেলিভিশন সোপ অপেরা দিয়ে তার অভিনয় জীবন শুরু করেছিলেন এবং পরে চলচ্চিত্রে কাজ শুরু করেন। তিনি হেট স্টোরি ২ (২০১৪), আগলি (২০১৩), পার্চড (২০১৫) এবং ২৪ (২০১৬) ইত্যাদির মতো চলচ্চিত্র এবং ওয়েব সিরিজে বিভিন্ন চরিত্রে অভিনয় করেছেন। ২০১৮ সালে তাকে ওয়েব সিরিজ হক সে-তে দেখা গেছে।
টেলিভিশন অভিষেক
চাওলা ভারতীয় সিরিয়াল কাহিন তো হোগা নাটকে চারুর চরিত্রে টেলিভিশনে আত্মপ্রকাশ করেছিলেন। ২০০৮ সালে রিয়ালিটি ডান্স শো এক  খিলারি এক হাসিনাতেও উপস্থিত হয়েছিলেন, সেখানে তিনি ভারতীয় ক্রিকেটার এস শ্রীসন্তের সাথে জুটি বেঁধেছিলেন । এর আগে, তিনি ২০০৪ সালে টেলিভিশন সিরিয়াল কসৌটি জিন্দেগি কে তে হাজির হয়েছিলেন। ২০০৬ থেকে ২০০৭ সালঅবধি টিভি সিরিয়াল কাজল- এ মুখ্য চরিত্রে অভিনয় করেছিলেন। তিনি টেলিভিশন শো কমেডি সার্কাস কে সুপার স্টারস হোস্ট করেছিলেন।  তারপরে তিনি কান্নাডা চলচ্চিত্র পরমেশ পানওয়ালার মাধ্যমে চলচ্চিত্রে পা রাখেন । ২০১১ সালে, তিনি এপ্রিল ২০১১ এ মুক্তিপ্রাপ্ত পাঞ্জাবি ছবি ধর্তিতে হাজির হন। এরপরে তিনি পাঞ্জাবি চলচ্চিত্রগুলি টৌর মিত্রন দি, সাদি প্রেমের গল্প, সিং বনাম কৌর, লাকি ডি আনলাকি গল্প এবং ডিসকো সিং (২০১৪) এ উপস্থিত হয়েছেন। পরে তিনি সাজিদ খানের হিম্মতওয়ালায় তার প্রথম আইটেম নম্বর "ধোকা ধোকা" করেছিলেন। ২০১৩ সালে, তিনি তামিল ছবি মুন্ড্রু পের মুনদ্রু কদল এবং পঠিয়া তিরুপ্পাঙ্গলে অভিনয় করেছিলেন। এরপরে তিনি অনুরাগ কাশ্যপের থ্রিলার আগলিতে হাজির হন। alt=Jay and Surveen poses for the camera|থাম্ব| 2014 সালে হেট স্টোরি 2 এর প্রচারের সময় তার সহশিল্পী জে ভানুশালীর সাথে চাওলা ২০১৪ সালের অক্টোবরে, চাওলা জাজি বি- সহ হিট পাঞ্জাবি গান 'মিত্রান দে বুট'-এ হাজির হন। ২০১৪-তে, তিনি হ'ল স্টোরি (২০১২) এর সিক্যুয়াল হ্যালো স্টোরি ২, বিশাল পাণ্ড্যের যৌন উত্তেজনা থ্রিলার 2 তেও অভিনয় করেছিলেন, যেখানে তিনি সোনিকা প্রসাদের চরিত্রে অভিনয় করেছিলেন, যে মেয়েটি তার সাথে প্রতিশোধ গ্রহণকারী লোকদের সাথে প্রতিশোধ নিয়েছিল। শারীরিক ও মানসিকভাবে, পাশাপাশি কে তার প্রেমিক অক্ষয় বেদীকে খুন করেছে ( জে ভানুশালী অভিনয় করেছেন), ছবিটি ছিল তার প্রথম মহিলা কেন্দ্রিক চলচ্চিত্র এবং সমালোচনা ও বাণিজ্যিকভাবে সফল হয়েছিল। তারপরে তিনি ফিল্ম ক্রিশ থ্রি-তে রজনীশ দুগ্গলের বিপরীতে "সাওয়ান আয়া হ্যায়" গানে হাজির হন। তার সর্বশেষ তামিল ছবি ছিল জয়হিন্দ 2 তিনি হিন্দি ছবি ওয়েলকাম ব্যাক এবং জিমি শেরগিলের বিপরীতে একটি পাঞ্জাবী ছবিতে হিরো নাম ইয়াদ রাখিতে একটি গানে "তুতি বোলে ওয়েডিং দি" তে উপস্থিত হয়েছিলেন।  পার্চড (২০১৫) তেও তিনি বিজলীর ভূমিকায় অভিনয় করেছিলেন। ২০১৬ সালে, সুরভীন উপস্থিত হয়ে ঝালক দিখলা জায়ে অংশ নিয়েছিলেন কিন্তু পরে অর্জুন বিজলানীর সাথে ডাবল নির্মূলের মাধ্যমে ভোট পেয়েছিলেন।
২০১৮ সালে, চাওলা রাজীব খান্দেলওয়ালের বিপরীতে এএলটি বালাজীর ওয়েব সিরিজ হক সে -এর মাধ্যমে ডিজিটাল স্পেসে আত্মপ্রকাশ করেছিলেন। অশান্ত সন্ত্রাসী ক্ষতিগ্রস্ত কাশ্মীরের কাহিনীটি মির্জা বোনদের চারদিকে ঘোরে। সুরভেন এই সিরিজের চার বোনের মধ্যে জ্যেষ্ঠ মেহের মির্জার চরিত্রে অভিনয় করেছেন।
২০১৫ সালে অক্ষয় ঠাকরের সাথে ইতালিতে বিয়ে করেছিলেন চাওলা। তিনি তার বিবাহের বিষয়ে দু'বছর পরে টুইটারের মাধ্যমে ২৭ ডিসেম্বর ২০১৭-এ প্রকাশ করেছিলেন
এক টুকরো চাঁদ
এক টুকরো চাঁদ একটি বাংলাভাষী রহস্যকাহিনী মূলক চলচ্চিত্র যার পরিচালক ছিলেন পিনাকী চৌধুরী। ২০০১ সালের এই ছবিটি সুনীল গঙ্গোপাধ্যায় রচিত কাকাবাবু সিরিজের উপন্যাস সন্তু ও এক টুকরো চাঁদ অবলম্বনে নির্মিত। ন্যাশনাল ফিল্ম ডেভেলপমেণ্ট কর্পোরেশন প্রযোজিত এই ছবিতে কাকাবাবু চরিত্রে অভিনয় করেন সব্যসাচী চক্রবর্তী।
কাহিনী
কলকাতা জাদুঘর থেকে একটি দামী জিনিস চুরি হয়ে যায়, জিনিসটি হল চাঁদ থেকে আনা একটি পাথরের টুকরো। এই ঘটনার সাথে ঘটনাচক্রে জড়িয়ে পড়ে সন্তু ও তার গল্পবাজ বন্ধু জোজো। অন্যদিকে কাকাবাবু ওরফে রাজা রায়চৌধুরীর কাছে কেন্দ্রীয় সরকারের গোয়েন্দা দপ্তরের আধিকারিক ও কাকাবাবুর বন্ধু নরেন্দ্র বর্মা আসেন একটি প্রস্তাব নিয়ে। ভারত সরকারের অতিথি আফ্রিকার একটি দেশ বুরুন্ডির রাষ্ট্রদূত সাইমন বুবুম্বাও নিখোঁজ হয়ে যান একই সাথে। বুবুম্বা আবার সেদেশের রাষ্ট্রপতির ভাই, সেই সূত্রে অত্যন্ত সম্মানিত অতিথি। কাকাবাবু তদন্ত শুরু করেন। রাঁচীর ক্ষমতাবান জমিদার ঠাকুর সিং এই অপহরনের ঘটনায় জড়িত আছে এমন সন্দেহে কাকাবাবু সেখানে যান। ইতিমধ্যে সাইমন বুবুম্বার মুক্তিপণ চেয়ে চিঠি আসলে কাকাবাবু নিজেই সেই টাকা দিতে যান সাহসে ভর করে। তিনি বুঝতে পারেন সাইমন বুবুম্বার অপহরণ আদতে কোনো অপহরণই নয়, যার পেছনে আছে বিরাট চক্রান্ত এবং তার সাথে জড়িত আছে চাঁদের পাথর চুরির রহস্য।
মামনুন রহমান
মামনুন রহমান (জন্ম: ১৯ ডিসেম্বর ১৯৬৫) তিনি হাইকোর্ট বিভাগের বাংলাদেশী বিচারপতি। ২০০৪ সালে তিনি নিযুক্ত হন।
প্রাথমিক জীবন এবং শিক্ষা
মামনুন রহমান ঢাকা বিশ্ববিদ্যালয় থেকে এলএলবি (অনার্স) এবং এলএলএম করেছেন। ফ্রান্সের স্ট্র্যাসবুর্গে, আন্তর্জাতিক সম্মেলন, সেমিনার এবং স্টাডি সেশনে অংশ নিয়েছিলেন (১৯৯০), নতুন দিল্লি, ভারত (১৯৯৭), কলকাতা, ভারত (২০০৭) এবং লন্ডন, যুক্তরাজ্য (২০০৯)। নেপাল, পাকিস্তান, মালয়েশিয়া, সিঙ্গাপুর, জার্মানি, থাইল্যান্ড, ইন্দোনেশিয়া, মার্কিন যুক্তরাষ্ট্র, যুক্তরাজ্য, ভারত, ফ্রান্স এবং কানাডা সফর করেছেন ।
কর্মজীবন
মামনুন রহমান বাংলাদেশের হাইকোর্টের বিচারক। ২০০৭ সালে ২০০৬-০৮ বাংলাদেশী রাজনৈতিক সংক টের সময় বাংলাদেশ হাইকোর্ট বিভাগ দেশের জাতীয় নির্বাচনসহ সকল নির্বাচন অনুষ্ঠানের উপর নিষেধাজ্ঞার নির্দেশ দেন। বিচারপতি সৈয়দ এম দস্তগীর হুসেন ও বিচারপতি মামনুন রহমানের সমন্বয়ে গঠিত একটি ডিভিশন বেঞ্চ এ আদেশ দেয়।
অক্ষাংশ
thumb|200px|right|[[গোলক হিসাবে পৃথিবীর উপরে অঙ্কিত একটি স্থানাঙ্ক ব্যবস্থা।]] পৃথিবীর কেন্দ্র দিয়ে উত্তর-দক্ষিণে কল্পিত রেখাকে অক্ষরেখা বলে। এ অক্ষরেখার উত্তর-প্রান্ত বিন্দুকে উত্তর মেরু বা সুমেরু এবং দক্ষিণ-প্রান্ত বিন্দুকে দক্ষিণ মেরু বা কুমেরু বলে। দুই মেরু থেকে সমান দূরত্ব পৃথিবীকে পূর্ব-পশ্চিমে  বেষ্টন করে যে রেখা কল্পনা করা হয় তাকে বলা হয় নিরক্ষরেখা বা বিষুবরেখা। পৃথিবীর গোলীয় আকৃতির জন্য এ রেখা বৃত্তাকার, তাই এ রেখাকে নিরক্ষবৃত্তও বলা হয়। নিরক্ষরেখা পৃথিবীকে উত্তর ও দক্ষিণে সমান দুই ভাগে ভাগ করেছে। নিরক্ষরেখার উত্তর দিকের পৃথিবীর অর্ধেককে উত্তর গোলার্ধ এবং দক্ষিণ দিকের পৃথিবীর অর্ধেককে দক্ষিণ গোলার্ধ বলা হয়। নিরক্ষরেখার সাহায্যে উত্তর ও দক্ষিণ গোলার্ধের কোনো স্থানের কৌণিক দুরত্ব স্থির করা হয়; নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়। নিরক্ষরেখা থেকে পৃথিবীর উত্তর ও দক্ষিণে কোনো স্থানের কৌণিক দুরত্বকে সেই স্থানের অক্ষাংশ বলা হয়।অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে উষ্ণ জলবায়ু বিরাজ করে ।এবং মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে। নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১ °সে অক্ষাংশে উষ্ণতা 0.২৮ °সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।
নিরক্ষরেখার অক্ষাংশ ০° জ্যামিতির কোণের ন্যায় ।অক্ষাংশের পরিমাপের একককে ডিগ্রী বলে। উদাহরণস্বরূপ, ঢাকার অক্ষাংশ ২৩°৪২′০″ উত্তর।
তথ্যসূত্র
মাধ্যমিক ভূগোল-বসু ও মল্লিক
ক্লদ অ্যাশটন
ক্লদ দেসিগার অ্যাশটন (Claude Ashton; জন্ম: ১৯ ফেব্রুয়ারি, ১৯০১ - মৃত্যু: ৩১ অক্টোবর, ১৯৪২) তৎকালীন ব্রিটিশ ভারতের কলকাতায় জন্মগ্রহণকারী প্রথিতযশা ইংরেজ শৌখিন ফুটবলার ও প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও কেমব্রিজ বিশ্ববিদ্যালয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করে প্রভূতঃ সফলতার স্বাক্ষর রেখেছেন ক্লদ অ্যাশটন।
ফুটবলার হিসেবে করিন্থিয়ান্সের পক্ষে খেলেছেন। গোলরক্ষক ও মধ্যমাঠের খেলোয়াড় হিসেবেও খেলেছেন তিনি। তবে, তার প্রিয় অবস্থান ছিল উইং-হাফ। ১৯২৫ সালে ইংল্যান্ড জাতীয় ফুটবল দলের পক্ষে একটি খেলায় অংশ নিয়েছিলেন ও অধিনায়কত্ব করেছিলেন।
অক্সিলিয়ারি এয়ার ফোর্সের প্রাক-যুদ্ধ কর্মকর্তা হিসেবে নিযুক্ত ছিলেন। দ্বিতীয় বিশ্বযুদ্ধ চলাকালে প্রশিক্ষণকালীন দূর্ঘটনায় মধ্য-আকাশে সংঘর্ষে তিনি নিহত হন।
প্রারম্ভিক জীবন
ভারতের কলকাতায় ক্লদ অ্যাশটনের জন্ম। হুবার্ট শোরক অ্যাশটন ও ভিক্টোরিয়া আলেকজান্দ্রিয়া অ্যাশটন (বিবাহ-পূর্ব: ইংলিশ) দম্পতির চার পুত্রসন্তানের সর্বকনিষ্ঠ সন্তান ছিলেন তিনি। লক্ষনৌউ দখলে নেতৃত্বদানকারী স্যার জন ইয়ার্ডলি উইলমট ইংলিশ ও জুলিয়া সেলিনা থিসিজার দম্পতির কন্যা ছিলেন অ্যাশটনের মাতা ভিক্টোরিয়া।
তার অন্যান্য ভাই - হুবার্ট অ্যাশটন, গিলবার্ট অ্যাশটন ও পার্সি অ্যাশটন প্রথম-শ্রেণীর ক্রিকেটে অংশ নিয়েছিলেন। উইনচেস্টার কলেজে অধ্যয়ন করেছেন ক্লদ অ্যাশটন। সেখানে তিনি ক্রিকেট, ফুটবল, র‌্যাকেটস ও ফাইভসে দলের অধিনায়কত্ব করেছিলেন। এরপর কেমব্রিজের ট্রিনিটি কলেজে চলে যান এবং হকি, ক্রিকেট ও ফুটবলে ব্লু লাভ করেন। ১৯২০ সালে কেমব্রিজ ফুটবল দলে অপর দুই ভাই হুবার্ট ও গিলবার্টকে নিয়ে একত্রে খেলেন। ফলশ্রুতিতে বিশ্ববিদ্যালয় দলটি ‘অ্যাশটন ভিলা’ ডাকনামে আখ্যায়িত হয়েছিল। বিশ্ববিদ্যালয় জীবনের তৃতীয় বর্ষে অধ্যয়নকালে ফুটবল দলের অধিনায়কের দায়িত্বে থাকা স্বত্ত্বেও অক্সফোর্ড বিশ্ববিদ্যালয়ের বিপক্ষে অনুষ্ঠিত খেলায় অংশ নিতে পারেননি তিনি।
প্রথম-শ্রেণীর ক্রিকেট
মে, ১৯২১ সালে ক্লদ অ্যাশটন প্রথমবারের মতো বিশ্ববিদ্যালয় ক্রিকেট একাদশের পক্ষে খেলেন। ১৯২১ সালে ৪৬.৪১ গড়ে বিশ্ববিদ্যালয়ের পক্ষে ৫৫৭ রান তুলেন। তন্মধ্যে, ওভালে সারের বিপক্ষে ১০১ রান করে অপরাজিত ছিলেন। এছাড়াও, এমসিসি’র বিপক্ষে লর্ডসে ৯৮ রান তুলেছিলেন। জুলাইয়ে অক্সফোর্ড বিশ্ববিদ্যালয়ের বিপক্ষে গিলবার্টের অধিনায়কত্বে হুবার্টসহ তিনি খেলেন। হুবার্টের সাথে ৪৮ রানের জুটি গড়েন। খেলায় হুবার্ট ১১৮ করে কেমব্রিজকে ইনিংস ও ২৪ রানের ব্যবধানে জয় এনে দেন।
বিশ্ববিদ্যালয় খেলার পর হুবার্টের সাথে তিনিও এসেক্সে যোগ দেন। ক্লাবে মাঝারিমানের সফলতা পান। ১৮.৪৬ গড়ে ২৪০ রান তুলেন। অস্ট্রেলিয়ার বিপক্ষে ইংরেজ একাদশের সদস্যরূপে একটি খেলায়ও তিনি অংশ নেন। ঐ মৌসুমে ২৯.৫৫ গড়ে ৭৯৮ রান তুলেন।
জুলাই, ১৯২২ সালে তিনি আবারও অধিনায়ক হুবার্টের অধীনে বিশ্ববিদ্যালয় খেলায় অংশ নেন। ইনিংস ও ১০০ রানের ব্যবধানে জয়ী হওয়া ঐ খেলায় হুবার্ট ৯০ ও পার্সি চ্যাপম্যান ১০২ করে ৪০৩/৪ ইনিংস ঘোষণা করে। ফলে ক্লদকে ব্যাট হাতে মাঠে নামার প্রয়োজন পড়েনি। মাত্র তিন ওভার বোলিং করে কোন উইকেটও পাননি তিনি। ১৯২২ সালে বৃষ্টির কারণে অনেকগুলো খেলায় প্রতিবন্ধকতা সৃষ্টি করে। তবে, বিশ্ববিদ্যালয় ও এসেক্সের পক্ষে ২৮.৪৬ গড়ে ৭৯৭ রান তুলেছিলেন ক্লদ অ্যাশটন। আগস্টের প্রথমদিকে মিডলসেক্সের বিপক্ষে ব্যক্তিগত সেরা অপরাজিত ১১০ রান তুললেও খেলাটি ড্রয়ে পরিণত হয়েছিল।
১৯২৩ সালে জ্যেষ্ঠ দুই ভ্রাতার পদাঙ্ক অনুসরণে কেমব্রিজ বিশ্ববিদ্যালয়ের অধিনায়ক মনোনীত হন। কিন্তু, ভ্রাতৃদ্বয়ের ন্যায় তিনি বিশ্ববিদ্যালয়ের খেলায় সফলতা পাননি। অক্সফোর্ড দল প্রথম দিন ব্যাট করে। রাতে বজ্রঝড়ের সাথে প্রচণ্ড বৃষ্টি নামলে লর্ডসের পিচ অনুপযোগী হয়ে পড়ে। ফলে কেমব্রিজ দল দুইবার আউট হয়ে যায় ও মঙ্গলবারে ইনিংস ও ২২৭ রানের বিশাল ব্যবধানে পরাভূত হয়। বিশ্ববিদ্যালয়ের খেলায় সর্বাপেক্ষা শোচনীয় পরাজয়বরণ ও ধারাবাহিকভাবে তিনটি সর্বাধিক সিদ্ধান্তসূচক ফলাফল পায়। বিশ্ববিদ্যালয় জীবনের শেষদিকে বেশ কয়েকবার আউট হয়েছিলেন তিনি। ১৯২৩ সালের পুরো মৌসুমে অংশ নেন ও ২৪.৭৫ গড়ে ৯১৬ রান তুলেন তিনি। এছাড়াও, মিডিয়াম পেস বোলিংয়ে ৫০ উইকেট দখল ও ২১ ক্যাচ নিয়েছিলেন।
পরবর্তী কয়েক বছর ব্যবসায়িক কারণে ক্রিকেট খেলা থেকে দূরে অবস্থান করতে বাধ্য হন। ১৯৩০ থেকে ১৯৩৩ সালের মধ্যে কোন প্রথম-শ্রেণীর খেলায় অংশ নিতে পারেননি। পাঁচ বছর মাঠের বাইরে অবস্থানের পর প্রথম-শ্রেণীর ক্রিকেটে ফিরে আসেন। মে, ১৯৩৪ সালে ব্রেন্টউডে কেন্টের বিপক্ষে অংশ নেন। বিস্ময়কর খেলায় কেন্ট দল বিল অ্যাশডাউনের ৩৩২, ফ্রাঙ্ক ওলি’র ১৭২ ও লেস অ্যামিসের অপরাজিত ২০২ রানের কল্যাণে ৮০৩/৪ করে। তন্মধ্যে, অ্যাশটনের ৩১ ওভারে ১৮৫ রান ওঠে। এর জবাবে এসেক্স তাদের প্রথম ইনিংসে ডাডলি পোপ ও জ্যাক ও’কনরের সেঞ্চুরিতে ৪০৮ রান তুলতে সক্ষম হয়। অ্যাশটন করেন মাত্র ১১ রান। ফলো-অনের কবলে পড়ে এসেক্স দল ২০৩ রানে অল-আউট হয়। এ ইনিংসে তিনি অপরাজিত ৭১ রানের ইনিংস খেলেন।
কিছুদিন পর ব্রেন্টউডে সারের বিপক্ষে প্রথম-শ্রেণীর ক্রিকেটে নিজস্ব সর্বোচ্চ ১১৮ রান তুলেন। এ পর্যায়ে পঞ্চম উইকেট জুটিতে ও’কনরের সাথে ২৮৭ রান তুলেন যা তৎকালীন এসেক্স রেকর্ড ছিল। সর্বমোট ৫৭০ রান তুলে ইনিংস ও ১৯২ রানের ব্যবধানে জয়ী হয় তার দল। তারা মাত্র দুই ঘণ্টা বিশ মিনিট ক্রিজে অবস্থান করেছিলেন ও ইনিংসের চতুর্থ সেঞ্চুরিটি আসে মাত্র ৩৮ মিনিটে। দুই খেলায় ২৩৬২ রান আসে। ১৯৩৪ সালে এসেক্সের পক্ষে ছয় খেলায় অংশ নেন তিনি। ৫৯.৪২ গড়ে ৪১৬ রান তুলে সর্বোচ্চ রান সংগ্রাহক হন ক্লদ অ্যাশটন।
জুলাই, ১৯৩৬ সালে গ্লুচেস্টারশায়ারের বিপক্ষে চতুর্থ ও শেষ সেঞ্চুরিটি করেন তিনি। ড্র হওয়া ঐ খেলায় তিনি ১০০ রান তুলেন ও পাশাপাশি ৪৫০০ রানের মাইলফলক স্পর্শ করেন।
১৯২১ থেকে ১৯৩৮ সময়কালে ১৮ বছর প্রথম-শ্রেণীর খেলায় অংশ নিয়েছিলেন তিনি। ২৪.৯৮ গড়ে ৪৭২৩ রান তুলেন। এছাড়াও ১৩৯ উইকেট ও ১১৩ ক্যাচ তালুবন্দী করেছিলেন।
ব্যক্তিগত জীবন
কেমব্রিজ বিশ্ববিদ্যালয় থেকে স্নাতক ডিগ্রী লাভের পর চার্টার্ড একাউন্টেন্ট হিসেবে যোগ্যতা লাভ করেন। এরপর তিনি লন্ডন স্টক এক্সচেঞ্জে কাজ করেন। ইসাবেল নরম্যান-বাটলার নাম্নী এক রমণীর পাণিগ্রহণ করেন। তাদের সংসারে তিন সন্তান ছিল। স্বীয় স্ত্রীর বোনের সাথে ওরচেস্টারশায়ার ও অক্সফোর্ড বিশ্ববিদ্যালয়ের প্রতিনিধিত্বকারী ক্রিকেটার জর্জ অ্যাবেলের সাথে বৈবাহিক সম্পর্ক স্থাপিত হয়।
দ্বিতীয় বিশ্বযুদ্ধে অংশগ্রহণ
৫ জুলাই, ১৯৩৮ তারিখে অক্সিলারি এয়ার ফোর্সের নিয়ন্ত্রণাধীন ৯০৯নং এসেক্স কাউন্টির বেলুন স্কোয়াড্রনে ভারপ্রাপ্ত পাইলট অফিসার হিসেবে কমিশন্ডপ্রাপ্ত হন। ঐ বছরের শেষদিকে ফ্লাইং অফিসার হিসেবে পদোন্নতি পান। দ্বিতীয় বিশ্বযুদ্ধ ছড়িয়ে পড়লে সক্রিয়ভাবে অংশগ্রহণ করেন ও ১৮ সেপ্টেম্বর, ১৯৩৯ তারিখে ফ্লাইট লেফট্যানেন্ট হিসেবে পদোন্নতি পান। ২৫ ফেব্রুয়ারি, ১৯৪২ তারিখে বিমান প্রশিক্ষণ গ্রহণের উদ্দেশ্যে জেনারেল ডিউটিস ব্রাঞ্চে স্থানান্তরিত হন। এ সময় ফ্লাইং অফিসারের পূর্বোক্ত পদে ফিরিয়ে নেয়া হয় তাকে।
৩১ অক্টোবর, ১৯৪২ তারিখে নিহত হন তিনি। উত্তর ওয়েলসের কেয়ার্নারফনের কাছাকাছি প্রশিক্ষণ কার্যাদি গ্রহণকালে ভাইকার্স ওয়েলিংটনের সাথে ব্রিস্ট বিউফাইটারের পর্যবেক্ষণকালীন উড্ডয়নে মুখোমুখি সংঘর্ষ হয়। অপর বিমানে ওল্ড ওয়াকেহামিস্টের সতীর্থ রজার উইনল স্কোয়াড্রন লিডার হিসেবে কর্মরত ছিলেন এবং কেমব্রিজ ও সারের পক্ষে ৫২ খেলায় অংশ নিয়েছিলেন। এসেক্সের ইঙ্গেটেস্টোন ও ফ্রাইয়েরনিং সিমেট্রিতে তাকে সমাহিত করা হয়।
মনোয়ার জুট মিলস লিমিটেড
মনোয়ার জুট মিলস লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি চালু মিলের বাহিরে বন্ধ থাকা সরকারি মালিকানাধীন একমাত্র পাটকল।
অবস্থান
এই পাটকলটি বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সিদ্ধিরগঞ্জ এলাকায় অবস্থিত।
ইতিহাস
এই শিণ্প প্রতিষ্ঠানটি ১৯৬৮ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে এটিকে বেসরকারি করণের জন্য তালিকাভূক্ত করা হয়। কিন্তু, পরবর্তীতে সরকারি সিদ্ধান্তে এটিকে পুনরায় বিজেএমসির অধীনে ন্যাস্ত করা হয়।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। এই প্রতিষ্ঠানটি দীর্ঘদিন যাবত্ বন্ধ থাকায় এখানে কোনো স্থায়ী শ্রমিক-কর্মকর্তা-কর্মচারী নেই।
বেলকুচি বহুমুখী মহিলা ডিগ্রি কলেজ
বেলকুচি বহুমুখী মহিলা ডিগ্রি কলেজ বাংলাদেশের একটি বেসরকারি কলেজ । এই কলেজটি 'মহিলা কলেজ' নামে পরিচিত। এখানে ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
ইতিহাস:
বাংলাদেশ সরকারের মন্ত্রী আব্দুল লতিফ বিশ্বাস (সিরাজগঞ্জের রাজনীতিবিদ) ১৯৯৮ সালে মহিলা কলেজটি স্থাপনের উদ্যোগ নেয় এবং জমি সংগ্রহ ভবন নির্মাণ সহ যাবতীয় আসবাবপত্র সহ কলেজটি শিক্ষাপ্রতিষ্ঠানের উপয়োগি করে তোলে। কলেজটি ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।
বিভাগ সুমহ
উচ্চ মাধ্যমিক পর্যায়ে
ডিগ্রি পর্যায়ে
জর্জ লেজনবি
জর্জ রবার্ট লেজনবি (George Robert Lazenby, ; জন্ম: ৫ সেপ্টেম্বর ১৯৩৯) হলেন একজন অস্ট্রেলীয় অভিনেতা ও সাবেক মডেল। তিনি ইয়ান ফ্লেমিংয়ের কাল্পনিক ব্রিটিশ গোয়েন্দা জেমস বন্ড চরিত্রে অন হার ম্যাজেস্টিস সিক্রেট সার্ভিস (১৯৬৬) চলচ্চিত্রে অভিনয়ের জন্য সর্বাধিক পরিচিত। ২৯ বছর বয়সে এই চরিত্রে অভিনয় করা লেজনবি বন্ড চরিত্রে অভিনয় করা সর্বকনিষ্ঠ অভিনেতা। এছাড়া তিনি একজন বন্ড অভিনেতা যিনি গোল্ডেন গ্লোব পুরস্কারের মনোনীত হয়েছেন।
বন্ড চরিত্রে অভিনয়ের পূর্বে লেজনবি মডেল ছিলেন এবং বিজ্ঞাপন চিত্রে কাজ করতেন। তিনি অপর একটি বন্ড চলচ্চিত্রে অভিনয়ের প্রস্তাব প্রত্যাখ্যান করে ইতালি, হংকং, অস্ট্রেলিয়া ও হলিউডের বিভিন্ন চলচ্চিত্রে কাজ করেন। ১৯৭০-এর দশকে তার কর্মজীবন থেমে যায় এবং তিনি ব্যবসায়ে যুক্ত হন ও আবাসন ব্যবসায়ে বিনিয়োগ করেন। তিনি পরবর্তীকালে আরও কয়েকটি চলচ্চিত্র ও টেলিভিশন ধারাবাহিক অভিনয় করেন, তন্মধ্যে রয়েছে জেমস বন্ড চরিত্রের প্যারডি। ২০১৭ সালে তিনি হুলু প্রামাণ্যনাট্য চলচ্চিত্র বিকামিং বন্ড-এ অভিনয় করেন, যেখানে লেজনবির জীবনের গল্প ও বন্ড হিসেবে তার চিত্রায়ন দেখানো হয়েছে।
রাকেল ওয়েলচ
থাম্ব|241x241পিক্সেল|৩৯ তম এমি অ্যাওয়ার্ডস অনুষ্ঠানে ওয়েলচ (সেপ্টেম্বর, ১৯৮৭) রাকেল ওয়েলচ (Raquel Welch; জন্ম: জো রাকেল তেজাদা ৫ সেপ্টেম্বর ১৯৪০ – মৃত্যু ১৫ ফেব্রুয়ারি ২০২৩) ছিলেন একজন মার্কিন অভিনেত্রী ও গায়িকা। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হওয়ার পর ফ্যান্ট্যাস্টিক ভয়েজ (১৯৬৬) চলচ্চিত্রে অভিনয়ের মাধ্যমে পরিচিতি অর্জন করেন। ফক্স তাকে ধারে একটি ব্রিটিশ স্টুডিওকে প্রদান করে, তিনি তাদের ওয়ান মিলিয়ন ইয়ার্স বি.সি. (১৯৬৬) ছবিতে অভিনয় করেন। ছবিটিতে তার মাত্র তিন লাইন সংলাপ ছিল, কিন্তু তিনি তার পরিধেয় ডো-স্কিন বিকিনি সে সময়ে সর্বাধিক বিক্রিত পোস্টার হয়ে ওঠে। ফলে তিনি তারকা যৌন আবেদনের প্রতীক হয়ে ওঠেন। তার অদ্বিতীয় পর্দা ব্যক্তিত্ব তাকে ১৯৬০ ও ১৯৭০-এর দশকের চলচ্চিত্র আইকন হতে সাহায্য করে।
তিনি ১৯৭৪ সালে দ্য থ্রি মাস্কেটিয়ার্স চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি রাইট টু ডাই (১৯৮৭) টিভি চলচ্চিত্রে অভিনয় করে সেরা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কারে মনোনীত হন। ১৯৯৫ সালে এম্পায়ার সাময়িকী তাকে "চলচ্চিত্র ইতিহাসের ১০০ যৌন আবেদনময়ী তারকা" তালিকায় অন্তর্ভুক্ত করে। প্লেবয় সাময়িকী তাকে তাদের "বিংশ শতাব্দীর ১০০ যৌন আবেদনময়ী তারকা" তালিকায় অন্তর্ভুক্ত করে। ২০১১ সালে মেন্‌স হেলথ "সর্বকালের সেরা যৌন আবেদনময়ী নারী" তালিকায় তাকে দ্বিতীয় স্থান প্রদান করে।
রাক্কা
রাক্কা (الرقة ar-রাকাহ্; কুর্দিস ভাষা: রেকা), আরও বলা হয় রাকা, রাক্কা এবং আল-রাকাহ্, সিরিয়ায় অবস্থিত একটি শহর যা ইউফ্রেটিস নদীর দক্ষিণ পূ্র্ব দিকে, আলেপ্পোর পূর্বে এবং সিরিয়ার সবচেয়ে বড় তাবকা বাঁধের  পূর্ব দিকে অবস্থিত। ২০০৪ সালের সরকারি ভাবে গণনা করে শহরটির জনসংখ্যা পাওয়া যায় ২২০, ৪৮৮ জন,রাক্কা সিরিয়ার ষষ্ঠ বৃহত্তম শহর৷
ইতিহাস
আলেকজান্ডার প্রতিষ্ঠিত নাইসেফোরিয়াম শহরের তিনশত হাত পশ্চিমদিকে খলিফা আল-মনসূর রাক্কা শহর নির্মাণ করেন। তাবারীরর তথ্য অনুযায়ী শহরটির গেট, ফাসীল,রাহাবা,সদর রাস্তা সমূহ বাগদাদের মতো করেই নির্মাণ করা হয়েছিল৷
বুরুজ ও প্রাচীর
এর বুরুজটি নিটোল এবং আকারে গোলায়িত৷ এটার ব্যাসার্ধ সারে ২৫ ফুট (৭.৮০ মিটার), উচ্চতা মাত্র ২৬ ফুট (৮ মিটার) পর্যন্ত রক্ষিত ৷
প্রাণরসায়ন
থাম্ব|নিউক্লিওসাইড বায়োকেমিস্ট্রি: নিউক্লিওব্যাসগুলি থেকে নিউক্লিওসাইড গঠনের ইনফোগ্রাফিক ব্যাখ্যা করে জীবনের রসায়ন নিয়ে যে বিজ্ঞানে আলোচনা করা হয় তাই হল প্রাণরসায়ন বা জীবরসায়ন। এটি জীববিজ্ঞান ও রসায়নের মধ্যে সেতুবন্ধনস্বরূপ। জটিল রাসায়নিক বিক্রিয়া এবং রাসায়নিক কাঠামোগুলোর সাথে আমাদের প্রাণের কি সম্পর্ক তা ব্যাখ্যা করে এই বিজ্ঞান। প্রাণরসায়ন আলোচনা করে কোষের বিভিন্ন উপাদান, যেমন আমিষ, শর্করা, চর্বি জাতীয় পদার্থ লিপিড, নিউক্লিয়িক এসিড এবং অন্যান্য জৈব অণু সম্পর্কে। প্রাণরসায়ন বিজ্ঞানের আওতাভুক্ত অন্যান্য বিষয়াবলীর মধ্যে জেনেটিক কোড(ডিএনএ, আরএনএ), আমিষ সংশ্লেষণ, বিভিন্ন কোষের মধ্যে সংকেত আদান প্রদান প্রভৃতি অন্যতম।
প্রাণরসায়নের উদ্ভব
পূর্বে ধারণা ছিল যে শুধুমাত্র জীবিত বস্তু থেকেই প্রাণের উদ্ভব সম্ভব। তারপর ১৮২৮ সালে বিজ্ঞানী ফ্রেডরিখ ভোলার ইউরিয়া সংশ্লেষণ সম্পর্কিত একটি প্রবন্ধ প্রকাশ করেন যা এটাই প্রমাণ করে যে জৈব যৌগসমূহ কৃত্রিম উপায়ে তৈরি সম্ভব।
অ্যামিনো এসিড
জীবনের ভৌত ভিত্তি হিসেবে পরিচিত অ্যামিনো এসিডের ক্রমবর্ধমান কার্বন শিকলে এক বা একাধিক কার্বক্সিল মূলকের পাশাপাশি এক বা একাধিক অ্যামিনো মূলক রয়েছে, তাই এরূপ নামকরণ। অ্যামিনো এসিড শ্রেণিবিন্যাস করার অনেক পদ্ধতি রয়েছে। তার মধ্যে জনপ্রিয় একটি পদ্ধতি হল কার্বন শিকলে বিদ্যমান কার্বক্সিল ও অ্যামিনো মূলকের সংখ্যা অনুযায়ী। তবে অ্যামিনো এসিড নামকরণ করার কোনও সুনির্দিষ্ট পদ্ধতি নেই। বিশেষভাবে উল্লেখযোগ্য কয়েকটি অ্যামিনো এসিড হল গ্লাইসিন, এলানিন, লিউসিন, ভেলিন ইত্যাদি।
কার্বোহাইড্রেট
পলিহাইড্রক্সিঅ্যালডিহাইড এবং পলিহাইড্রক্সিকিটোন ও এসব পদার্থ থেকে উদ্ভূত বস্তুকে কার্বোহাইড্রেট বলে। গ্লুকোজ, ফ্রুক্টোজ, সুকরোজ, স্টার্চ, সেলুলোজ প্রভৃতি কার্বোহাইড্রেট শ্রেণিভুক্ত।
শ্রেণীবিন্যাস
স্বাদের ভিত্তিতে কার্বোহাইড্রেট দুই প্রকার। যথা- ১। সুগার ( এরা মিষ্টি, দানাদার এবং পানিতে দ্রবণীয়, যেমন- গ্লুকোজ, ফ্রুক্টোজ, সুকরোজ ইত্যাদি।) ও ২। নন-সুগার (এরা মিষ্টি নয়, অদানাদার এবং পানিতে অদ্রবণীয়, যেমন-স্টার্চ, সেলুলোজ, গ্লাইকোজেন ইত্যাদি) গঠন অণুর ভিত্তিতে কার্বোহাইড্রেট তিন প্রকার। গ্রীক শব্দে মনো অর্থ এক এবং স্যাকারাম অর্থ চিনি। একটি মাত্র কার্বন শৃঙ্খল দিয়ে গঠিত যে সমস্ত কার্বোহাইড্রেটকে আর্দ্র বিশ্লেষণ করা যায় না তারা মনোস্যাকারাইড। ৩ থেকে ১০ কার্বন যুক্ত সরল চিনিগুলোই মনোস্যাকারাইড। যথা- ১।ট্রায়োজঃ তিন কার্বন বিশিষ্ট। যেমন- গ্লিসার‍্যাল্ডিহাইড এবং ডাইহাইড্রক্সি অ্যাসিটোন। উদ্ভিদে এরা ফসফেট এস্টার হিসেবে বিরাজ করে। ২।টেট্রোজঃ চার কার্বন বিশিষ্ট। যেমন- ইরিথ্রোজ। এটি উদ্ভিদে ইরিথ্রোজ-৪ ফসফেট হিসেবে থাকে। ৩।পেন্টোজঃ পাঁচ কার্বন বিশিষ্ট। যেমন- রাইবোজ, ডিঅক্সিরাইবোজ, রাইবুলোজ। ৪।হেক্সোজঃ ছয় কার্বন বিশিষ্ট। গ্লুকোজ, ফ্রুক্টোজ, ম্যানোজ, গ্যালাক্টোজ হল প্রধান হেক্সোজ। এভাবে সাত কার্বন বিশিষ্ট হলে হেপ্টোজ এবং আট কার্বন বিশিষ্ট হলে অক্টোজ বলে। গ্রীক শব্দে অলিগো অর্থ কম সংখ্যক। যে সমস্ত কার্বোহাইড্রেটকে আর্দ্র বিশ্লেষণ করলে সাধারণত ২ থেকে ১০ অণু মনোস্যাকারাইড পাওয়া যায় সেগুলোকে অলিগোস্যাকারাইড বলে। যেমন- সুকরোজ, মল্টোজ, র‍্যাফিনোজ। আর্দ্র বিশ্লেষণের ফলে প্রাপ্ত মনোস্যাকারাইড অণুর সংখ্যার ভিত্তিতে এদের শ্রেণিবিভাগ করা হয়। আর্দ্র বিশ্লেষণে দুই অণু মনোস্যাকারাইড পাওয়া গেলে সেগুলোকে ডাইস্যাকারাইড বলে। যেমন- সুকরোজ, মল্টোজ ইত্যাদি। সুকরোজ আর্দ্র বিশ্লেষণ করলে গ্লুকোজ, ফ্রুক্টোজ আবার মনোস্যাকারাইড অণুর সংখ্যা তিন হলে এদের ট্রাইস্যাকারাইড বলে। যেমন- র‍্যাফিনোজ। এর আর্দ্র বিশ্লেষণে গ্লুকোজ, ফ্রুক্টোজ, গ্যালাকটোজ পাওয়া যায়। এদের আর্দ্র বিশ্লেষণ করলে অসংখ্য মনোস্যাকারাইড অণু পাওয়া যায়। যেমন- স্টার্চ, সেলুলোজ, গ্লাইকোজেন, ইনসুলিন। বিজারণ ক্ষমতার উপর নির্ভর করে কার্বোহাইড্রেট দুই প্রকার। যথা- ১। রিডিউসিং বা বিজারক শর্করা। যেসব কার্বোহাইড্রেটে অ্যালডিহাইড ও কিটোনমূলক মুক্ত অবস্থায় থাকে অর্থাৎ যে সব কার্বোহাইড্রেটের কার্বোনাইল মূলক মুক্ত থাকে বা হেমি এরিটাইল ফরম, ফেলিং বিকারক, বেনিডিক্ট বিকারক, বার্ডফোর্ড বিকারক ইত্যাদির সাথে বিক্রিয়া ঘটায় তাদের বিজারক শর্করা বলে। এদের প্রাথমিক অবস্থায় হাইড্রোলাইসিসের প্রয়োজন হয় না। এরা অন্য যৌগকে বিজারিত করতে পারে। গ্লুকোজ, ফ্রুক্টোজ এ জাতীয় শর্করা। ২। নন-রিডিউসিং বা অবিজারক শর্করা। যেসব কার্বোহাইড্রেটে অ্যালডিহাইড ও কিটোনমূলক মুক্ত অবস্থায় থাকে না অর্থাৎ যে সব কার্বোহাইড্রেটের কার্বোনাইল মূলক মুক্ত থাকে না বা হেমি এরিটাইল ফরম, ফেলিং বিকারক, বেনিডিক্ট বিকারক, বার্ডফোর্ড বিকারক ইত্যাদির সাথে বিক্রিয়া ঘটায় না তাদের অবিজারক শর্করা বলে। সুকরোজ এ ধরনের শর্করা।
আমিষ
আমিষ মূলত অ্যামিনো এসিড এর পলিমার যাতে কমপক্ষে ১০০টি বা তার বেশি অ্যামিনো এসিডের মনোমার রয়েছে।
নিউক্লিক এসিড
নিউক্লিক এসিক সাধারণত দুই ধরনের হয়ে থাকে। একটি ডিএনএ এবং অপরটি আরএনএ। সাধারণত নিউক্লিক এসিড বংশগতির সংরক্ষণ এবং তা বংশানুক্রমে প্রজন্ম হতে প্রজন্মে প্রবাহিত করে। নিউক্লিক এসিডের কাজ: ১. এটি বংশগতির তথ্য সংরক্ষণের প্রাথমিক রাসায়নিক ভিত্তি। ২. এটি যে কোন প্রজাতির পরিচয় বহন করে। ৩. কোষের সকল কার্যক্রম এই নিউক্লিয়িক এসিড নিয়ন্ত্রণ করে।
পদটীকা
a. ফ্রুক্টোজ একমাত্র চিনি নয়  যা ফলে পাওয়া যায়। গ্লুকোজ এবং সুক্রোজ বিভিন্ন ফলে বিভিন্ন পরিমাণে বা প্রচুর পরিমাণে পাওয়া যায়। এবং প্রকৃতপক্ষে কখনো বা ফ্রুক্টোজ উপস্থিত থাকে। উদাহরণস্বরূপ, ২৩.৭০% ফ্রুক্টোজ এবং ৮.২০% সুক্রোজের তুলনায় খেজুরের ভোজ্য অংশের ৩২% গ্লুকোজ। প্রতি অংশগুলিতে ফ্রুক্টোজ (০.৯৩%) বা গ্লুকোজ (১.৪৭%)  ধারণ না করে। তারা বেশি পরিমাণে সুক্রোজ (৬.৬৬%) ধারণ করে।
কক্ষপথ (গ্রহ)
কক্ষপথ (ইংরেজি Orbit) বলতে কোন একটি বস্তুর কেন্দ্রমুখী বলের প্রভাবে অপর একটি বস্তুর চারদিকে ঘোরার পথকে বোঝায়। পদার্থবিদ্যায় কক্ষপথ বলতে বোঝায় মহাকর্ষীয় বলের ফলে কোন বস্তুর বক্র পরিক্রমণ পথ। উদাহরণস্বরূপ একটি নক্ষত্রকে ঘিরে কোনো গ্রহের প্রদক্ষিণ। সাধারণত গ্রহের কক্ষপথ হয় উপবৃত্তাকার। কক্ষীয় গতি সম্পর্কিত বলবিদ্যার বর্তমান ধারনাটির ভিত্তি হল আলবার্ট আইনেস্টাইনের সাধারণ আপেক্ষিকতা।
ইতিহাস
আধুনিক কক্ষপথ বোঝার জন্য যে ভিত্তি সেটি প্রথম জোহানেস কেপলার এর তিনটি সূত্র দ্বারা প্রণয়ন করা হয়েছিল। প্রথমত, তিনি দেখেন যে আমাদের সৌরজগৎের গ্রহগুলোর কক্ষপথ, উপবৃত্তাকার না বৃত্তাকার । এবং সূর্য কক্ষপথের কেন্দ্রে অবস্থিত নয়। দ্বিতীয়ত, সূর্য থেকে কোন গ্রহ পর্যন্ত একটি সরল রেখা কল্পনা করা হয়, তাহলে গ্রহটি চলাকালে কল্পিত রেখাটি সমান সময়ে সমান ক্ষেত্র রচনা করবে। তৃতীয় ছিল প্রতিটি গ্রহের প্রদক্ষিণের কালপর্বের বর্গ উপবৃত্তটির প্রধান অক্ষের ঘনফলের সমানুপাতিক।
উত্তর মেরু
275px|thumb|right|একটি মানচিত্রের অ্যাজিমুথাল ছকে আর্কটিক মহাসাগর এবং উত্তর মেরু। thumb|275px|উত্তর মেরুর দৃশ্য উত্তর মেরু পৃথিবীর সবচেয়ে উত্তরে দিকে অবস্থিত বিন্দু (৯০o অক্ষাংশ)। এর অন্য নাম সুমেরু বা ভৌগোলিক উত্তর মেরু। সুমেরুর বিপরীতে পৃথিবীর অপর (দক্ষিণতম) প্রান্তে আছে কুমেরু (দক্ষিণ মেরু)। আরও সুনির্দিষ্টভাবে বলতে গেলে, পৃথিবীর উত্তর গোলার্ধের যে বিন্দুতে এর ঘূর্ণণ অক্ষ পৃষ্ঠতলের সাথে মিলিত হয় তাকে উত্তর মেরু বলে। উত্তর চৌম্বক মেরুর সাথে একে মিলিয়ে ফেলা ঠিক হবেনা। উত্তর মেরুতে সকল দিক দক্ষিণ দিকে নির্দেশিত হয়।
দক্ষিণ মেরু যেখানে একটি বিশাল মহাদেশের কেন্দ্রভাগে অবস্থিত, সেখানে উত্তর মেরুর অবস্থান আর্কটিক মহাসাগরের মধ্যভাগে। মহাসাগরের এই অংশের জল বছরের অধিকাংশ সময়েই সামুদ্রিক বরফে আবৃত থাকে। এ কারণেই উত্তর মেরুতে কোন স্থায়ী স্টেশন স্থাপন সম্ভব নয় যা দক্ষিণ মেরুতে সম্ভব হয়েছে। অবশ্য সোভিয়েত ইউনিয়ন (পরবর্তীতে রাশিয়া) এ অঞ্চলে মনুষ্যবাহী কয়েকটি স্থানান্তরযোগ্য স্টেশন স্থাপন করেছিল। এর কয়েকটি আবার উত্তর মেরু বা এর খুব নিকট দিয়ে অতিক্রম করে যেতে সমর্থ হয়েছে। উত্তর মেরুতে সামুদ্রিক গভীরতা ১৩,৪১০ ফুট (৪০৮৭ মিটার)। এই বিন্দু থেকে নিকটতম স্থানটি হচ্ছে কাফেক্লুবেন দ্বীপ। এই দ্বীপটি গ্রিনল্যান্ডের নিকটতম সমুদ্র উপকূল থেকে ৪৪০ মাইল (৭০০ কিলোমিটার) দূরে অবস্থিত। অবশ্য এই বিন্দুর বেশ নিকটে কিছু পাথুরে তীর-ভূমি রয়েছে।
উত্তর মেরুর দিন ও রাত
উত্তর মেরুতে দুইটি মৌসুম--গ্রীষ্মকাল আর শীতকাল। গ্রীষ্মকাল (১৮৭দিন) পুরোটাই দিন আর শীতকাল (১৭৮দিন) পুরোটাই রাত। একারণে উত্তর মেরুতে সুনির্দিষ্ট কোন ঘড়ির সময় নেই এবং পৃথিবীর ন্যায় কোন সময় অঞ্চল নেই। উত্তর মেরুতে কোন জনবসতি নেই। শীতকালে গড় তাপমাত্রা -৩৪ ডিগ্রি সেন্টিগ্রেড এবং গ্রীষ্মকালে গড় তাপমাত্রা ০ ডিগ্রি সেন্টিগ্রেড। এখানকার প্রধান প্রাণী হল মেরু ভাল্লুক আর বরফের নিচে জলে থাকা কিছু মাছ।
অভিযানসমূহ
এভারেস্ট জয়ের চেয়ে উত্তর মেরু জয়ের ইতিহাস কম রোমাঞ্চকর নয়। কিন্তু কে সর্বপ্রথম উত্তরমেরুতে পা দিয়েছেন তা নিয়ে এখনো বিভ্রান্তি আছে। আমেরিকান অভিযাত্রী ফ্রেডেরিক আলবার্ট কুক তার দুজন সহযাত্রী নিয়ে ২১ এপ্রিল ১৯০৮ সর্বপ্রথম উত্তর মেরুতে পা রাখেন বলে দাবী করেন। কিন্তু কুক এ ব্যাপারে সন্তোষজনক প্রমাণ দেখাতে পারেননি বলে তাকে স্বীকৃত দেয়া হয়নি।
তবে উত্তর মেরু জয়ের কৃতিত্ব যাকে দেয়া হয় তিনি হলেন আমেরিকান নেভী ইঞ্জিনিয়ার রবার্ট পিয়েরি। পিয়েরি দাবী করেন তিনি ১৯০৯ সালের ৬ এপ্রিল সর্বপ্রথম উত্তরমেরুতে পা রাখেন। যদিও তার দাবীও বিতর্কিত। কারণ তার যাত্রাপথের প্রাথমিক পর্যায়ে ৫ জন সহযাত্রী থাকলেও চূড়ান্ত পর্যায়ে তার সাথে কেউ ছিলনা এবং তিনি যে রুট, সময় ও গতিতে উত্তরমেরু পৌঁছার কথা বলেন তা তার প্রাথমিক সহযাত্রীর বক্তব্যের সাথে মেলেনা।
এভাবে ১৯৮৯ পর্যন্ত রবার্ট পিয়েরিকেই সর্বপ্রথম উত্তরমেরু জয়ী ধরা হয়। কিন্তু ওই সালেই ব্রিটিশ অভিযাত্রী ওয়ালি হার্বার্ট চুলচেরা বিশ্লেষণ করে ঘোষণা করেন যে পিয়েরি আর তার দলবল আসলে ভুল তথ্য দিয়েছেন এবং তারা প্রকৃতপক্ষে উত্তর মেরু পৌছাননি।
এরপর ২০০৫ সালে পিয়েরিকে উদ্ধারের জন্য এগিয়ে আসেন এবার আরেক ব্রিটিশ অভিযাত্রী টম এভারি। তিনি পিয়েরির বর্ণনা অনুযায়ী রুটে কুকুরবাহী স্লেজে চড়ে যাত্রা শুরু করেন এবং ৩৬দিন ২২ ঘণ্টা পর তিনি উত্তর মেরু পৌছান। এই সময় পিয়েরির বর্ণনাকৃত সময় অপেক্ষা ৫ ঘণ্টা কম। কাজেই এভারি ঘোষণা করেন যে রবার্ট পিয়েরি আধুনিক দিক-নির্দেশনা যন্ত্র ছাড়াই প্রকৃত উত্তরমেরুতে না পৌছাতে পারলেও এর সবচে কাছাঁকাছি গিয়েছিলেন এবং তিনিই প্রথম উত্তর মেরু জয়ী।
মেনিনজেস
মস্তিষ্ক আবরণী বা meninges (, একক: meninx ( বা  ), μῆνιγξ, বিশেষণ: meningeal ) বলতে মস্তিষ্ক এবং স্নায়ুরজ্জুকে আবৃত করে থাকা সংযোজী কলার আবরণীসমূহকেে বোঝায়। স্তন্যপায়ী প্রাণীর ক্ষেত্রে এই আবরণীর তিনটি স্তর থাকে: ডুরা ম্যাটার, অ্যারাকনয়েড ম্যাটার এবং পায়া ম্যাটার । এই মস্তিষ্ক আবরণী এবং সেরিব্রোস্পাইনাল রসের মুখ্য কাজ হল কেন্দ্রীয় স্নায়ুতন্ত্রকে সুরক্ষা প্রদান করা।
ড্যুরা ম্যাটার
ড্যুরা ম্যাটার (dura mater) (tough mother) (মেনিংক্স ফাইব্রোসা বা পেকীমেনিংক্স) করোটির হাড়ের কাছে থাকা একটি শক্ত আবরণী। এর একেবারে বাইরের অংশে ইতস্তত লেগে থাকা ফাইব্রোইলাষ্টিক কোষের সমষ্টি। কোষের বাইরে কোলাজেন থাকে না এবং যথেষ্ট খালি স্থান থাকে। বাকী অংশকে দুটি স্তরে ভাগ করা যায়: অধঃঅস্থীয় স্তর (endosteal layer) এবং আবরণীস্তর (meningeal layer)। অধো-অস্থীয় স্তরটি করোটির ভিতরদিকের তলটিতে লেগে থেকে তাকে আবরণ করে রাখে। করোটির ভিতরদিকে থাকা মহারন্ধ্র দিয়ে এটি পার হয় না। কিন্তু করোটির অন্য অনেকগুলি ছিদ্র দিয়ে এটি করোটির বাইরে পর্যন্ত উঠে গিয়ে করোটির বহিঃপৃষ্ঠকে ঢেকে রাখে। অন্যদিকে, আবরণী স্তরটি ঘন আঁশে গঠিত। এটি সম্পূর্ণ মস্তিষ্কটি ঢেকে রাখে এবং মহারন্ধ্র দিয়ে সরকি স্নায়ুরজ্জুর ডুরা ম্যাটার আবরণীরও সৃষ্টি করে।
ডুরার চারটি ভিতরদিকের ভাঁজ থাকে:
অ্যারাকনয়েড ম্যাটার
মস্তিষ্ক আবরণীর মধ্যস্তরটি অ্যারাকনয়েড ম্যাটার (arachnoid mater)। দেখতে মাকড়সার জালের মতো হওয়ার জন্য একে এই নাম দেওয়া হয়েছে। এটি একটি কোমল এবং ভেদ্য আবরণ। এই আবরণও আঁশে গঠিত এবং পায়া ম্যাটারের মতো চ্যাপ্টা কোষে আবৃত। অ্যারাকনয়েড ম্যাটার  এবং ডুরা ম্যাটারের মধ্যে কিছু ব্যবধান থাকে। এই স্থান পূর্ণ করে রাখা তরল দ্রব্যকে সেরিব্রোস্পাইনাল রস (cerebrospinal fluid) বলে।
পায়া ম্যাটার
পায়া ম্যাটার (pia mater) (tender mother) একটি অতি পাতলা আবরণ। এটি স্তরটি মস্তিষ্ক ও স্নায়ুরজ্জুর গায়ে ঘনসন্নিবদ্ধভাবে থাকে এবং মস্তিষ্কের সকল ওঠা-নামা (জাইরাস এবং সালকাস) অনুসরণ করে। আঁশযুক্ত কলা দ্বারা গঠিত এই স্তরটিকে বাইরের অংশে চ্যাপ্টা কোষের সমষ্টি ঢেকে রাখে। মস্তিষ্কের রক্তবাহী নালিকাগুলি পায়া ম্যাটারের মধ্যদিয়ে পার হয় এবং ক্যাপিলারীগুলি মস্তিষ্ককেপুষ্টি যোগান দেয়।
লেপ্টোমেনিঞ্জেজ
অ্যারাকনয়েড ম্যাটার এবং পায়া ম্যাটারকে কখনো-কখনো  একসাথে লেপ্টোমেনিঞ্জেজ (leptomeninges) বলা হয় যার অর্থ পাতলা আবরণী। অ্যারাকনয়েড এবং পায়া মাকড়সার জালের মতো প্রবর্ধকে সংযুক্ত হয়ে থাকে, সেজন্য নামটি পায়া-অ্যারাকনয়েড বা লেপ্টোমেনিঞ্জেজ রাখা হয়েছে।
ব্যবধান
সাব্‌অ্যারাকনয়েড ব্যবধান বলতে অ্যারাকনয়েড ম্যাটার এবং পায়া ম্যাটারের মধ্যে থাকা খালি স্থানকে বোঝায়। এই স্থান সেরিব্রোস্পাইনাল রস নামক তরল দ্রব্য পূর্ণ করে রাখে।
সাধারণত ডুরা ম্যাটার মানুষের করোটির (Human skull) সঙ্গে লেগে থাকে। স্নায়ুরজ্জু ডুরা ম্যাটারকে প্রধান হাড় থেকে এপিডুরেল ব্যবধানে পৃথক করে রাখে। অ্যারাকনয়েড ডুরার সঙ্গে লেগে থাকে এবং পায়া ম্যাটার কেন্দ্রীয় স্নায়ুতন্ত্রের কলার সঙ্গে লেগে থাকে। আঘাতে বা রোগে ডুরা এবং অ্যারাকনয়েড পৃথক হয়ে পড়লে সাব্‌ডুরেল ব্যবধানের সৃষ্টি হয়। পায়া ম্যাটারের নিচে সাব্‌পায়েল ব্যবধান থাকে যা একে গ্লায়া লিমিটেন্স থেকে পৃথক করে।
ক্লিনিকাল গুরুত্ব
মস্তিষ্ক আবরণীতে তিনপ্রকারের রক্তস্রাব (hemorrhage) হতে পারে:
মস্তিষ্কের আবরণীতে প্রভাব ফেলা অন্য কিছু রোগ হল মেনিঞ্জাইটিস (ব্যাক্টেরিয়া, ভাইরাস বা পরপরজীবীর সংক্রমণের ফলে হওয়া আবরণীর প্রদাহ), এবং কর্কট রোগের ফলে হওয়া মেনিঞ্জিওমা (meningioma)।
অন্যান্য প্রাণীতে
মাছের ক্ষেত্রে মস্তিষ্কে একটিই আবরণ থাকে (আদিম আবরণী/primitive meninx)। উভচর প্রাণী, সরীসৃপ এবং জলচর প্রানীর ক্ষেত্রে আবরণীর বাইরের দিকে একটি শক্ত স্তর ডুরা ম্যাটার এবং ভিতরদিকে পাতলা দ্বিতীয় আবরণী থাকে (secondary meninx)। স্তন্যপায়ী প্রাণীর ডুরা ম্যাটার থাকে, সঙ্গে দ্বিতীয় আবরণীটি অ্যারাকনয়েড এবং পায়া ম্যাটারে বিভক্ত হয়ে পড়ে।
আব্দুল আউয়াল (চাঁদপুরের রাজনীতিবিদ)
এডভোকেট আবদুল আউয়াল সাহেব ১৯৫২ সালের ভাষা আন্দোলনের সৈনিক, মুক্তিযোদ্ধা এবং বাংলাদেশ আওয়ামী লীগের রাজনীতিবিদ। এছাড়াও তিনি কর্মসংস্থান ব্যাংকের প্রথম পরিচালক চেয়ারম্যান, আবদুল আউয়াল ফাউন্ডেশনের প্রতিষ্ঠাতা ও সাবেক সংসদ সদস্য। গণপরিষদের সদস্য, চাঁদপুর জেলা আইনজীবি সমিতির সভাপতি। বহু প্রতিষ্ঠানের প্রতিষ্ঠাতা। বঙ্গবন্ধু শেখ মুজিবুর রহমানের বিশ্বস্ত সহোচর। চাঁদপুর জেলা আওয়ামীলীগের প্রতিষ্ঠাতা সভাপতি। কুমিল্লা জেলা আওয়ামীলীগের সাধারণ সম্পাদক। কচুয়া উপজেলা আওয়ামীলীগের প্রতিষ্ঠাতা সভাপতি।
জন্ম ও প্রারম্ভিক জীবন
অ্যাডঃ আবদুল আউয়াল ১৯২৫ সালের ১২ ই জুন বাংলাদেশের চট্টগ্রাম বিভাগের চাঁদপুর জেলার অন্তর্গত কচুয়া উপজেলার হোসেনপুর গ্রামের সম্রান্ত মুসলিম পরিবারের খন্দকার বাড়ীতে  জন্মগ্রহণ করেন।ওনার বাবার নাম খন্দকার ফজলুর রহমান। তিনি শৈশব অত্যন্ত মেধাবী ছিলেন। গ্রামের সুনীবিড় শান্ত পরিবেশে বেড়ে উঠা লোকটি হয়ে উঠলেন বাংলা ভাষা ও বাংলার স্বাধীনতা সংগ্রামের এক অগ্রনী সৈনিক। ওনার চাচা খন্দকার শাইখ মাহমুদ ছিলেন অত্যন্ত বিজ্ঞ এক আলেম ইসলাম ধর্মের ধর্ম প্রচারক। ওনার নিকট থেকেই শিক্ষা জীবন শুরু। এরপর হোসেনপুর প্রাথমিক বিদ্যালয় থেকে প্রাথমিক শিক্ষা এরপর কচুয়া পাইলট উচ্চ বিদ্যালয় থেকে এসএসসি পাশ করে চলে আসেন ঢাকায়। ঢাকা বিশ্ববিদ্যালয় থেকে এলএলবি এবং এলএলএম পাশ করেন। বিশ্ববিদ্যালয়ে পড়া অবস্থায় রাজনীতিতে সম্পৃক্ত হন৷ এরপর থেকেই বঙ্গবন্ধুর বিশ্বস্ত সহোচর হিসেবে রাজনৈতিক পথচলা শুরু। ধীরে ধীরে হয়ে উঠলেন কেন্দ্রীয় ছাত্রলীগের একজন সক্রীয় নেতা। পরে বঙ্গবন্ধুর নির্দেশে নিজ জেলা চাঁদপুর এসে আওয়ামীলীগ প্রতিষ্ঠা করলেন।
কর্মজীবন
তিনি কর্মজীবনে একজন রাজনীতিবিদ, ব্যবসায়ী ও বাংলাদেশ কর্মসংস্থান ব্যাংকের প্রথম চেয়ারম্যান ছিলেন। পাশাপাশি তিনি আইনজীবী পেশায় নিয়োজিত ছিলেন। তিনি ছিলেন অত্যন্ত দয়ালু এবং কোমল হৃদয়ের অধিকারী। তিনি অত্র অঞ্চলের গরীব অসহায় মানুষদের বিনা পয়সায় আইনি সহয়তা প্রদান করতেন। তিনি তার কর্মজীবনে শুধুমাত্র মানুষের সেবায় নিজেকে বিলিয়ে দিয়েছেন। যার দরুন এতো ক্ষমতাশালী নেতা হয়েও নিজের ধন সম্পত্তি বলতে রেখে গেছেন শুধুমাত্র একটি ছোট টিনের ঘর। তিনি তার উপার্জিত অর্থ গরীব দুঃখী মানুষকে বিলিয়ে দিতেন।
প্রতিষ্ঠাতা চেয়ারম্যানঃ কর্মসংস্থান ব্যাংক
প্রতিষ্ঠাতাঃ কচুয়া সরকারী বঙ্গবন্ধু ডিগ্রি কলেজ, কচুয়া, চাঁদপুর।
প্রতিষ্ঠাতাঃ হযরত শাহ নেয়ামত শাহ উচ্চ বিদ্যালয়, কচুয়া চাঁদপুর।
রাজনৈতিক জীবন
তিনি তার রাজনৈতিক জীবনের সূচনা করেন ১৯৫২ সালের ভাষা আন্দোলনে যোগ দেওয়ার মাধ্যমে। পরবর্তীতে পূর্ব বাংলার রাজনৈতিক দল আওয়ামী লীগে যোগ দেন। তিনি চাঁদপুর জেলা মহকুমার গভর্নর হিসেবে বঙ্গবন্ধু শেখ মুজিবুর রহমান কর্তৃক পদষ্ঠীত হন এবং চাঁদপুর জেলা আওয়ামী লীগের সাবেক সভাপতি ছিলেন। তিনি ছিলেন বৃহত্তর কুমিল্লা জেলা আওয়ামীলীগের সাধারণ সম্পাদক। তিনি কচুয়া উপজেলা আওয়ামীলীগের প্রতিষ্ঠাতা সভাপতি ছিলেন। তিনি চাঁদপুর মহকুমা আওয়ামী লীগের কয়েকজন সেরা নীতিনির্ধারকের মধ্যে একজন সেরা নীতিনির্ধারক ছিলেন। এছাড়াও তিনি চাঁদপুর-৪ (কচুয়া উপজেলার) আসন থেকে দুই-দুইবার নির্বাচিত সংসদ সদস্য ছিলেন। রাজনৈতিক জীবনে তিনি রাজনৈতিক কারণে বহুবার কারাবরণ করেছেন। তিনি তার রাজনৈতিক সম্পূর্ন জীবনে ন্যায় নীতি আদর্শ ও সততার সাথে জীবন যাপন করে গেছেন। চাঁদপুর জেলায় আওয়ামীলীগের রাজনীতি উত্থান এর পেছনে এডভোকেট আঃ আউয়াল সাহেবের ভূমিকা অপরসীম। তিনি অত্র অঞ্চলের মানুষের নিকট বঙ্গবন্ধুর রাজনৈতিক বার্তা পৌছে দিয়ে এ অঞ্চলের মানুষদের আওয়ামী রাজনীতিতে সম্পৃক্ত করেছেন। ওনার উদারতা সততা দেখে এ অঞ্চলের মানুষের নিকট হয়ে উঠেছিলেন একজন মহান নেতা হিসেবে। তাইতো চাঁদপুরের মানুষ আজো এডভোকেট আঃ আউয়াল সাহেবেকে ভুলতে পারে নি। সারাক্ষন স্মরন করে এই মহান নেতাকে।
সদস্যঃ বাংলাদেশ কেন্দ্রীয় আওয়ামীলীগ।
সভাপতিঃ চাঁদপুর জেলা আওয়ামীলীগ।
প্রতিষ্ঠাতা সভাপতিঃ কচুয়া উপজেলা আওয়ামীলীগ, চাঁদপুর।
সংসদ সদস্য- ২ বারের
গনপরিষদের সদস্য
সভাপতিঃ চাঁদপুর জেলা আইনজীবি সমিতি।
সহ-সভাপতি, বাংলাদেশ কেন্দ্রীয় ছাত্রলীগ।
বীর মুক্তিযুদ্ধা, সংগঠক
৫২ এর ভাষা সৈনিক।
ভাষা আন্দোলন ও মুক্তিযুদ্ধে অবদান
তিনি ভাষা আন্দোলনের একজন সক্রিয় কর্মী ও মুক্তিযুদ্ধের লড়াকু সৈনিক ছিলেন। ভাষা আন্দোলনের সময় তিনি বঙ্গবন্ধুর একজন সহযোদ্ধা ছিলেন। ১৯৭১ সালের মহান মুক্তিযুদ্ধে নিজে স্বহস্তে অংশগ্রহন করেছনে। ২ নং সেক্টরের অধীনে তিনি যুদ্ধ করেছিলেন। বীর বিক্রম রফিকুল ইসলাম এর নেতৃত্বে তিনি কচুয়া, বরুড়া অঞ্চলে যুদ্ধ করেছেন। ৭১ সালের এপ্রিল আগস্ট মাসে পাকিস্থানী হানাদার বাহিনী ওনার নিজ বাড়ী আক্রমণ করে ওনাকে না পেয়ে ওনার ঘরবাড়ী জ্বালিয়ে দেয়। তার বিবর্ন বর্ননা কচুয়ার মুক্তিযুদ্ধা কমান্ডার জাবের মিয়া স্মৃতিচারন করেছেন। ১৯৭১ সালের ১৬ ই ডিসেম্বর বিজয়ের মধ্য দিয়ে মহান মুক্তিযুদ্ধে পরিসমাপ্তি হওয়ার পর এডভোকেট আঃ আউয়াল সাহেব নিজ বাড়িতে ছাই ছাড়া আর কিছুই পান নি.!
মৃত্যু
অ্যাডঃ আবদুল আউয়াল ১৯৯৯ সালের ১৯ জানুয়ারী সকাল  ৮ ঘটিকায় পবিত্র ঈদুল আযহার দিন নিজ পৈতৃক নিবাস কচুয়ার হোসেনপুর গ্রামে হৃদযন্ত্রের ক্রিয়া বন্ধ হয়ে মারা যান। বাবার কবরের পাশে চাঁদপুর জেলার হোসেনপুর খন্দকার বাড়ীতে চিরনিদ্রায় শায়িত আছেন চাঁদপুরবাসীর প্রিয় নেতা।
মৃত্যুর পর তার প্রিয়তমা স্ত্রী জিন্নাত আউয়াল, এক ছেলে রোম্মান খন্দকার, এক মেয়ে জান্নাতুল ফেরদৌস রেখে যান। তার ছেলে রোম্মান খন্দকার বাবার পেশায় নিয়োজিত হওয়ার নিমিত্ত্বে ব্যরিস্টারি পড়ালেখা শেষ করেছেন। একমাত্র কন্যা এডভোকেট জান্নাতুল ফেরদৌস জান্নাত বর্তমানে ঢাকা জর্জ কোর্টে বাবার পেষায় নিয়োজিত আছেন এবং বহু রাজনৈতিক ও সামাজিক উন্নয়ন মূলক কর্মকান্ডে সম্পৃক্ত রয়েছেন।
তথ্যসূত্র
ফয়সাল আহম্মেদ ফুয়াদ, প্রচার সম্পাদক, এডভোকেট আব্দুল আউয়াল ফাউন্ডেশন
বেলকুচি মডেল কলেজ
বেলকুচি মডেল কলেজ বাংলাদেশের একটি বেসরকারি কলেজ। এই কলেজটি "মডেল কলেজ" নামে পরিচিত। বেলকুচি উপজেলার সদর চালা গ্রামে অবস্থিত এই কলেজটিতে উচ্চ মাধ্যমিক পর্যায়ের ছাত্র ছাত্রীদের পড়ালেখার সুযোগ পান।
ইতিহাস
১৯৯৮ খ্রিষ্টাব্দে বেলকুচি ইউনিয়নের সাবেক চেয়ারম্যান আব্দুল মজিদ সরকার তার নিজ ১.৬৮ একর জমির উপর কলেজটি স্থাপনের উদ্যোগ গ্রহণ করেন ও ১৯৯৮ সালের ১৬ এপ্রিল বেলকুচি উপজেলা সদরে চালা গ্রামে কলেজটি প্রতিষ্ঠিত হয়। কলেজটি ১৯৯৮-১৯৯৯ শিক্ষাবর্ষে মাধ্যমিক ও উচ্চ মাধ্যমিক শিক্ষা বোর্ড, রাজশাহী কর্তৃক একাদশ শ্রেণীতে ছাত্রী ভর্তি করার জন্য পাঠদানের অনুমতি প্রাপ্ত হয়। অতঃপর বেলকুচি মহিলা কলেজটি ২৬/০৭/২০০১ খ্রিঃ তারিখে স্বীকৃতি লাভ করে এবং ০১/০৫/২০০৪ তারিখে এম.পি.ও ভূক্ত হয়। ২০০৩ সালের ২৭ অক্টোবর সাধারণ শিক্ষার পাশাপাশি কারিগরি শিক্ষার কোর্স চালু হয়। ২০১০ সালের ৬ জানুয়ারি কলেজটি মডেল কলেজ হিসেবে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক অনুমোদিত হয়।
ছাত্র-ছাত্রীর সংখ্যা
শ্রেণী		মোট একাদশ		১৬২ দ্বাদশ		১৭৬ মোট =		৩৩৮
এই ঘর এই সংসার
এই ঘর এই সংসার হল ১৯৯৬ সালের বাংলাদেশী নাট্য চলচ্চিত্র। এটি রচনা ও পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন সালমান শাহ, বৃষ্টি, রোজী আফসারী, বুলবুল আহমেদ, আলীরাজ ও তমালিকা কর্মকার।
চলচ্চিত্রটি ১৯৯৬ সালের ৫ই এপ্রিল বাংলাদেশে মুক্তি পায়। এটি সে বছরের অন্যতম সুপারহিট চলচ্চিত্র।
সঙ্গীত
এই ঘর এই সংসার চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মোহাম্মদ রফিকুজ্জামান ও মিল্টন খন্দকার।
বারিমণ্ডল
বারিমন্ডল বা হাইড্রোস্ফিয়ার (প্রাচীন গ্রীক শব্দ ὕδωρ (húdōr) "জল", এবং σφαῖρα (sphaîra) 'গোলক')  হল একটি গ্রহ, ক্ষুদ্র গ্রহ বা প্রাকৃতিক উপগ্রহের পৃষ্ঠের উপর, নীচে এবং উপরে পাওয়া জলের মিলিত ভর। যদিও পৃথিবীর হাইড্রোস্ফিয়ার প্রায় ৪ বিলিয়ন বছর ধরে রয়েছে,  তবে এটি আকৃতিতে পরিবর্তন হতে থাকে। এটি সমুদ্রতলের বিস্তার এবং মহাদেশীয় প্রবাহের কারণে ঘটে, যা ভূমি এবং মহাসাগরকে পুনর্বিন্যাস করে।
এটি অনুমান করা হয়েছে যে পৃথিবীতে ১.৩৮৬ বিলিয়ন কিউবিক কিলোমিটার (৩৩৩ মিলিয়ন ঘন মাইল) জল রয়েছে। এর মধ্যে রয়েছে বায়বীয়, তরল এবং হিমায়িত আকারে মাটির আর্দ্রতা, ভূগর্ভস্থ জল এবং পৃথিবীর ভূত্বকের মধ্যে পারমাফ্রস্ট (২ কিমি গভীরতা পর্যন্ত); পৃথিবীর পৃষ্ঠে মহাসাগর এবং সমুদ্র, হ্রদ, নদী এবং স্রোত, জলাভূমি, হিমবাহ, বরফ এবং তুষার আচ্ছাদন; বাতাসে বাষ্প, ফোঁটা এবং স্ফটিক; এবং জীবমণ্ডলের জীবন্ত উদ্ভিদ, প্রাণী এবং এককোষী জীবের অংশ। নোনা জল এই পরিমাণের ৯৭.৫%, যেখানে স্বাদু জলের জন্য শুধুমাত্র ২.৫%। এই মিষ্টি জলের মধ্যে, ৬৮.৯% আর্কটিক, অ্যান্টার্কটিক এবং পর্বত হিমবাহের বরফ এবং স্থায়ী তুষার আচ্ছাদনের আকারে রয়েছে; ৩০.৮% তাজা ভূগর্ভস্থ জলের আকারে; এবং পৃথিবীর স্বাদু পানির মাত্র 0.৩% সহজলভ্য হ্রদ, জলাধার এবং নদী ব্যবস্থায় রয়েছে।
পৃথিবীর সমগ্র বারিমন্ডলের মোট ভর ১.৪ x ১০১৮ টন, যেটা পৃথিবীর সমগ্র ভরের ০.০০০০২৩ শতাংশ। একটা নির্দিষ্ট সময়ে পৃথিবীর আবহমণ্ডলে প্রায় ২০ x ১০১২ টন জলীয় বাষ্প আকারে থাকে (ব্যাবহারিক প্রয়োজনে এক ঘনমিটার জলের ওজন এক টন)। ভূ-পৃষ্ঠে প্রায় ৭১%, প্রায় ৩৬১ মিলিয়ন বর্গ কিলোমিটার (১৩৯.৫ মিলিয়ন বর্গমাইল) এলাকা মহাসাগর দ্বারা আচ্ছাদিত। পৃথিবীর মহাসাগরের গড় লবণাক্ততা ৩.৫ শতাংশ (প্রতি কিলোগ্রাম সমুদ্রের জলে প্রায় ৩৫ গ্রাম লবণ)।
ইতিহাস
মেরিয়াম ওয়েবস্টারের মতে, হাইড্রোস্ফিয়ার শব্দটি ১৮৮৭ সালে ইংরেজি ভাষায় আনা হয়েছিল, জার্মান শব্দ হাইড্রোসফ্যার অনুবাদ করে, যা এডুয়ার্ড সুয়েস দ্বারা প্রবর্তিত হয়েছিল।
পানি চক্র
জলচক্র এক অবস্থা বা জলাধার থেকে অন্য অবস্থায় জল স্থানান্তরকে বোঝায়। জলাধারগুলির মধ্যে রয়েছে জলীয় বাষ্প (তুষার, বৃষ্টি এবং মেঘ), প্রবাহ, মহাসাগর, নদী, হ্রদ, ভূগর্ভস্থ জল, ভূগর্ভস্থ জলস্তর, মেরু বরফের টুপি এবং স্যাচুরেটেড মাটি। কয়েক ঘন্টা থেকে হাজার বছর ধরে সৌর শক্তি, তাপ এবং আলোর আকারে (ইনসোলেশন বা প্রতিফলনের অনুপাত), এবং মাধ্যাকর্ষণ এক অবস্থা থেকে অন্য অবস্থায় স্থানান্তর ঘটায়। বেশিরভাগ বাষ্পীভবন মহাসাগর থেকে আসে এবং তুষার বা বৃষ্টি হিসাবে পৃথিবীতে ফিরে আসে। সাবলিমেসন তুষার এবং বরফ থেকে বাষ্পীভবন বোঝায়। বাষ্পীভবন গাছের মিনিট ছিদ্র বা স্টোমাটার মাধ্যমে জলের মেয়াদ শেষ হওয়াকে বোঝায়। ইভাপোট্রান্সপিরেশন শব্দটি হাইড্রোলজিস্টদের দ্বারা তিনটি প্রসেস একসাথে, বাষ্পীভবন, সাবলিমেসন এবং বাষ্পীভবন রেফারেন্সে ব্যবহৃত হয়।
স্বপ্নের পৃথিবী
চলচ্চিত্রটি ১৯৯৬ সালের ১২ই জুলাই বাংলাদেশে মুক্তি পায়।
সঙ্গীত
স্বপ্নের পৃথিবী চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মনিরুজ্জামান মনির ও গাজী মাজহারুল আনোয়ার।
রাজাপুর ডিগ্রি কলেজ
রাজাপুর ডিগ্রী কলেজ বাংলাদেশের একটি বেসরকারি কলেজ। যা মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধিভুক্ত কলেজ।
রাজাপুর ডিগ্রী কলেজটি রাজাপুর কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
রিখটার মাপনী
রিখটার মাপনী (Richter scale) কোন ভূমিকম্পের প্রাবল্যকে সংখ্যা দিয়ে প্রকাশ করে। এটি একটি ১০-ভিত্তির লগারিদমীয় পরিমাপ। অর্থাৎ এই পরিমাপে যেকোনো সংখ্যার ভূমিকম্প পূর্ববর্তী সংখ্যার চাইতে ১০ গুন শক্তিশালী। যেমন, ৩ মাত্রার ভূমিকম্পের চেয়ে ৪ মাত্রা ভূমিকম্প ১০ গুন বেশি শক্তিশালী।
এটি ভূমিকম্পমাপক যন্ত্র বা সিসমোমিটারের সাহায্যে পরিমাপ করা হয়। রিখটার মাপনীতে মাত্রা যদি ৫ হয়, তাহলে তাহলে এটি রিখটার মাপনীতে ৪-এর চেয়ে ১০ গুণ বেশি পরিমাপ দেয় এবং এটি ৪ মাত্রার ভূমিকম্পের চেয়ে ৩১.৬ গুণ বেশি শক্তি বহন করে।
দৌলতপুর ডিগ্রি কলেজ
দৌলতপুর ডিগ্রি কলেজ  বাংলাদেশের একটি বেসরকারি কলেজ । এই কলেজটি "দৌলতপুর কলেজ " নামে পরিচিত। কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় গাজীপুরের অধিভুক্ত।
ইতিহাস
স্থানীয় কয়েকজন মিলে কলেজটি প্রতিষ্ঠা করেন ও গ্রামের নামানুসারে কলেজটির নাম রাখা হয় দৌলতপুর ডিগ্রী কলেজ।
অবস্থান
দৌলতপুর ডিগ্রি কলেজ
ডাকঘর- দৌলতপুর, উপজেলা- বেলকুচি, জেলা- সিরাজগঞ্জ।
দক্ষিণ মেরু
পৃথিবীর দক্ষিণ ভাগে অবস্থিত যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থান হল পৃথিবীর দক্ষিণ মেরু বা ভৌগোলিক দক্ষিণ মেরু বা কুমেরু। দক্ষিণ মেরু অ্যান্টার্কটিকা মহাদেশে অবস্থিত পৃথিবীর দক্ষিণতম বিন্দু। এই স্থান পৃথিবীর উত্তর প্রান্তে অবস্থিত উত্তর মেরুর ঠিক বিপরীতে অবস্থিত। পৃথিবীর দক্ষিণ মেরুতে মার্কিন যুক্তরাষ্ট্রের স্থায়ী গবেষণাগার আমুন্ডসেন-স্কট দক্ষিণ মেরু কেন্দ্র অবস্থিত।
ভূগোল
left|thumb|ভৌগোলিক দক্ষিণ মেরু
পৃথিবীর দক্ষিণ গোলার্ধের যে স্থানে পৃথিবীর আহ্নিক গতির অক্ষ ভূপৃষ্ঠকে ছেদ করে, সেই স্থানটি হল পৃথিবীর ভৌগোলিক দক্ষিণ মেরু। এই স্থানের ভৌগোলিক স্থানাঙ্ক ৯০° দক্ষিণ। এই স্থানের দ্রাঘিমা অসংজ্ঞাত হওয়ায় একে ০° ধরে নেওয়া হয়। দক্ষিণ মেরুতে সমস্ত দিক উত্তর দিকে নির্দেশ করে। এই কারণে দক্ষিণ মেরুতে মূল মধ্যরেখার সাপেক্ষে দিক নির্ণয় করা হয়।
পূর্বে দক্ষিণ মেরু পৃথিবীর দক্ষিণ গোলার্ধের সমুদ্রে অবস্থান করলেও মহাদেশীয় প্রবাহের ফলে বর্তমানে অ্যান্টার্কটিকায় অবস্থিত। অ্যান্টার্কটিকার এই স্থানটি সমুদ্রপৃষ্ঠ থেকে ২,৮৩৫ মিটার বা ৯,৩০১ ফুট ওপরে ২,৭০০ মিটার পুরু বরফে ঢাকা মালভূমিতে অবস্থিত। তাই এই স্থানের ভূপৃষ্ঠ সমুদ্রপৃষ্ঠ থেকে মাত্র ১০০ মিটারের মতো উঁচু। এই স্থান থেকে সবচেয়ে নিকটবর্তী সমুদ্র ১৩০০ কিলোমিটার দূরে তিমি উপসাগর। মেরুর বরফ মূল মধ্যরেখার থেকে ৩৭° থেকে ৪০° পশ্চিমের মধ্যে ওয়েডেল সাগরের দিকে বছরে ১০ মিটার করে প্রবাহিত হচ্ছে।
সময়
যেহেতু দক্ষিণ মেরুতে সূর্যোদয় ও সূর্যাস্ত বছরে একবার হয় এবং পৃথিবীর সকল দ্রাঘিমা রেখা এই বিন্দুতে এসে মিলিত হয়, সেহেতু দক্ষিণ মেরুকে কোন নির্দিষ্ট সময় অঞ্চলে অন্তর্ভুক্ত করা যায় না। কিন্তু প্রায়োগিক ও প্রাত্যাহিক ব্যবহারের জন্য আমুন্ডসেন-স্কট দক্ষিণ মেরু কেন্দ্র নিউজিল্যান্ড সময়ের সাহায্য নেয়।